Rødekro Vandværk

Bestyrelsens beretning for 2021

Sidst vi havde generalforsamling i Rødekro Vandværk var i juni 2021. 2020 forsamlingen var udskudt fra februar måned grundet Corona restriktioner.

Godt, at vi i dag kan mødes uden restriktioner.

Forhåbentlig fortsætter året uden Corona berænsninger, så vandværkets aktiviteter ikke påvirkes som i 2021.

Selv med Coranaen hængende over hovedet startede 2021 meget positivt med en ekstern gennemgang af vandværket i februar udført Sweco Danmark A/S på vegne af Aabenraa Kommune. En del af bestyrelsen var til stede sammen med Steen. Vi kunne kun istemme den eksterne auditørs kommentar: ”Der er styr på driften og det systematiske vedligehold af de 2 værker.” En flot og skarp gennemgang af Steen!

Året sluttede på samme vis positivt, da udtrædelsen af Vandsektorloven (den økonomiske regulering og skattepligten) er en realitet med 2022. Et endeligt punktum blev sat i en mere end 10 år lang sag.

**Drift og fakta for vandværket.**

Der er noteret en lille stigning på ca. 3,5 % i den udpumpede vandmængde fra 2020 til 2021: 331.000 m3 til 343.000 m3

Fordelingen af udpumpet mængde mellem værk syd og nord er ændret en smule, således at værk nord ligger højere: 302.159 m3 og værk syd lidt lavere: 41.126 m3. Fordelingen styres og kontrolleres af driftbestyreren Steen.

Vandspildet for 2021 endte på 6% - ligger stablit.

Også i 2021 har vi oplevet eksempler på vandspild, der blev registreret via information fra de elektroniske vandmålere. Derudover har vi positive tilkendegivelser på, at man som forbruger har mulighed for at følge eget vandforbrug digitalt. En bekræftelse på vandværkets beslutningen om at investere i elektroniske vandmålere var den rigtige.

Instruktionen til at installere vand Appén på din mobil ligger tilgængelig på vandværkets hjemmeside, hvis den endnu ikke er installeret.

Yderligere 922 målere blev udskifte til den nye type i 2021, så det samlede antal er oppe på 2.443 stk. Fint i forhold til Coronaéns påvirkning af denne aktivitet, hvor nogle forbrugere tøvede med at modtage fremmede i deres bolig. Desuden har den globale forsyningssituation forsinket leverancer af nye målere fra leverandøren. Det resterende antal målere forventers monteret i løbet af 2022. Installationsopgaven på de enkelte adresser varetages stadig af Rødekro VVS.

Leverandøren af de elektroniske målere slukkede ved en fejl for signalet til vores målere i forbindelse med en softwareopdatering i sommeren 2021. Ca 2000 målere skulle genstartes efter at have været lukket ned i et par måneder. Fejlen havde kun betydning for hvad der kunne aflæses på Appén. Der blev stadigvæk målt korrekt.

Pr. februar 2022 er 3093 forbrugere tilsluttet Rødekro Vandværk mod 3000 forbrugere sidste år. De nye forbrugere fordeler sig på:

* 48 stk Østergade
* 38 stk Fladhøjparken
* 7 enkelt styks rundt i forsyningsområdet: Pileparken, Hærvejen, Øbeningvej, Industrivej, Andholmvej, Egvadvej, Østermarkvej,

Ledningsnettet.

Solbakken blev på samme måde som Åløkken året før renoveret grundet ældre hvide PVC rør og potentielle utætte stophaner.

Dette er nu udbedret med ny hovedledning, stikledninger og stopventiler monteret til stor tilfredshed.

Grønningen er i gang sat med samme opgave.

På baggrund af den eksterne gennemgang af værket først på året er to pejleboringer på Værk Nord blevet sløjfet.

Fokus på rester fra sprøjtemidler og anden forurening i drikkevandet er stadig stigende - både fra mediernes, myndighedernes og andre interessenters side.

Forretningsgangen på Rødekro Vandværk tilsikrer, at analyser af yderligere kemikalier foretages, når disse tilføjes det lovpligtige kontrolprogram.

Ingen af de nye sprøjtemidler, der er tilføjet dette program gennem de senere år, har været i mængder i nærheden af grænseværdierne.

Aktiviteter i 2022

* Udskiftning af de resterende målere til til målere med fjernaflæsning
* Arbejdet med ledningsarbejdet på Grønningen vil som før nævnt fortsætte
* Løbende vedligehold og ad hoc opgaver

Til varetagelse af driften har vandværket en vandværksbestyrer samt en medarbejder, begge er fuldtidsansatte.

**Økonomi:**

Årsregnskabet for 2021 er afsluttet med et underskud på DKK 982440 mindre end forventet. Underskuddet overføres til 2022.

Konvertering til fjernaflæste målere er en ikke ubetydelig post på budgettet – også i 2022.

Af den årsag er likviditets budget for projektet udarbejdet. Dette gør, at bestyrelsen kan følge fremdriften i projektet med interesse og ro.

Der har i 2021 ikke været behov for at sælge ud af vandværkets obligations beholdning.

Vandværkets formue forvaltes efter bedste overbevisning og evne. Udfordringen ligger stadig i det specielle renteniveau...

**Fremtiden.**

De administrative krav til driften af vandværkerne er generelt stigende. Bestyrelsen ser nødvendigheden af at have en daglig driftleder – og vi ser udfordringerne for nogle af de mindre vandværker uden en daglig driftleder

Som et af de større værker i kommunen, opfordrede Vandrådet for et par år siden Rødekro Vandværk til at tage første initiativ til erfaringsudveksling og rundvisning på værkerne hørende til den gamle Rødekro Kommune (små som store).

Et rigtig godt møde med god diskussions lyst samt input fra alle værker om, hvordan vandværkerne kan hjælpe hinanden/samarbejde fremadrettet. Et par initiativer blev i gang sat.

Næste møde på Genner vandværk har desværre været udsat adskellige gange grundet Corona restriktioner – vi afventer ny indkaldelse i 2022

Hvordan kan interessen for / involveringen i dit vand og vandværk øges? 2 år med Corona har ikke skærpet interessen hos forbrugerne.

Bestyrelsen har dog stadig ideer som Åbent Hus på vandværket, yngre kræfter i bestyrelsen med nye ideer og tanker, kampagner og ?? på vores dagsorden. Ud over dette modtages gode idéer meget gerne. Bestyrelsen arbejder for, at Rødekro vandværk bevarer et godt og veldrevet værk til gavn for interessenterne

Nogle af de overnævnte idéer er opstået på baggrund af bestyrelsens arbejde med ”Kodeks for godt bestyrelsesarbejde”. Danske Vandværker er forfatter til konceptet, der har afstedkommet en rigtig god dialog i bestyrelsen. Resultatet af Kodeks arbejdet kan findes på Rødekro Vandværks hjemmeside.

Bestyrelsen var i efteråret repræsenteret i et dialogmøde om den forestående vandforsyningsplan. Den blev godkendt lige før jul med 8 konkrete indsatsplaner incl. beskyttelsesbehov i forbindelse med BNBO - specifikt for hver vandværk. Implementering af disse indsatsplaner bliver i gangsat i foråret 2022 - vi afventer Aabenraa Kommunes indkaldelse.

På samme dialogmøde fik Rødekro Vandværk også ændret/optimeret forsyningsområdet, så det kun ligger vest for motorvejen i fremtiden.

Som nævnt er de administrative krav til vandværkerne stigende og derfor er vandværkernes struktur i fremtiden et emne med stor bevågenhed.

Strategien, som bestyrelsen udarbejdede for år tilbage, er derfor fortsat et vigtigt holdepunkt for dialogen og beslutningerne i bestyrelsesarbejdet.

Flere aktiviteter i 2021 har været relateret hertil.

**Strategi for Rødekro Vandværk.**

**Rødekro Vandværk skal varetage/tilsikre:**

1. **Aktiviteter, der giver andelshavere/forbrugere værdi.**
2. **En høj grad af driftssikkerhed for andelshavere/forbrugere**
3. **At vand til andelshavere/ forbrugere leveres til den rigtige pris.**

**Vandværkernes systematiske vedligehold er en vigtig del af værkernes driftssikkerhed.**

**Rødekro Vandværk har for nuværende ingen intentioner om at overtage /fusionere med andre vandværker men kan udvide samarbejdet, hvis det kan honorere punkt 1, 2 og 3.**

**En evt. henvendelse angående overtagelse/fusion vil ligeledes blive evalueret iht. punkt 1, 2 og 3.**

Implementering af fjernaflæste vandmålere:

Som nævnt tidligere forventes projektet afsluttet i løbet af 2022. Som bestyrelse ser vi med tilfredshed på den grundige research, vi foretog, før vi i gang satte projektet. Researchen underbyggede vores strategi omkring initiativer, der gavner andelshaverne. Der ud over også vandværkets informations niveau og aktiviteter med systematisk opfølgning.

**Vandrådet:**

**Rødekro Vandværk vil være aktivt i Vandrådet for derigennem at være med til at påvirke beslutningstagerne**.

Rødekro Vandværk er repræsenteret på bedste vis med Kurt Karlsen på formandsposten i Vandrådet. Der gøres et stort stykke arbejde for at tilsikre og kommunikere omkring forbedringer, fælles fodslag og beslutninger, som er til gavn for forbrugerne og vandværkerne.

På Vandrådets dagsorden er bl.a

* Drøftelse med forvaltningen omkring brandhanernes fjernelse/vedligeholdelse
* Vandforsyningsplanen (kommende)
* Gamle boringer
* BNBO

Aabenraa kommunes forvaltning er en af de store interesenter i dette.

En del løbende lobbyarbejde er nødvendigt for at opnå enighed. En stor tak til Vandrådets arbejde og ihærdighed herfra!

**Digitaliseringen:**

**Følges og implementering afvejes i forhold til investering på vandværket og hos forbrugerne.**

Fjernaflæsning, brug af SMS til information til forbrugerne ved brud/luk af vand samt Rødekro Vandværks hjemmeside (lovpligtig) er stadig de vigtigste elementer i digitaliseringen.

**Information:**

**Bestyrelsen forholder til ny information og agerer derefter.**

Foreningen Danke Vandværker udbyder kurser og materialer til bestyrelserne og vandværksbestyrer.

Rødekro vandværks bestyrelse og bestyreren gør god brug af disse for at holde sig a jour med trender. Bl.a har der været deltagelse i Webinarét ”Er I sikret imod hackerangreb?”

Desuden har der været en gennemgang af værkernes forsikinger netop set i forhold til cyber angreb. Policen blev justeret efterfølgende.

**Kildepladser:**

**I det omfang det er muligt, skal det sikres, at kildepladserne ikke forurenes eller udsættes for hærværk og trusler udefra.**

Bestyrelsen evaluerer årligt risici forbundet hertil. De føromtalte indsatsplaner i Aabenraa Kommune godkendt ultimo 2021 kommer til at danne grundlag for Rødekro Vandværks aktiviteter fremadrettet for dette område.

**Bestyrelsen for Rødekro Vandværk.**

Ovennævnte strategi evalueres årligt på første bestyrelsesmøde efter generalforsamlingen.

Tak til medarbejdere, samarbejdspartnere og til bestyrelsen for et rigtig godt samarbejde i 2021.

P.v.a

Rødekro Vandværks bestyrelse

Kirsten Kjær Jensen